Document ID: 31992R0153

ΚΑΝΟΝΙΣΜΟΣ (ΕΟΚ) αριθ. 153/92 ΤΗΣ ΕΠΙΤΡΟΠΗΣ της 23ης Ιανουαρίου 1992 για την τροποποίηση του κανονισμού (ΕΟΚ) αριθ. 3201/90 περί λεπτομερειών εφαρμογής για την περιγραφή και την παρουσίαση των οίνων και των γλευκών σταφυλής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 72 παράγραφος 5,
Εκτιμώντας:
ότι ο κανονισμός (ΕΟΚ) αριθ. 2392/89 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 2356/91 (4), καθόρισε τους γενικούς κανόνες για την περιγραφή και την παρουσίαση των οίνων και των γλευκών σταφυλής-
ότι ο κανονισμός (ΕΟΚ) αριθ. 3201/90 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3298/91 (6), προβλέπει τις λεπτομέρειες εφαρμογής για την περιγραφή και την παρουσίαση των οίνων και των γλευκών σταφυλής-
ότι, λαμβάνοντας υπόψη αίτηση της Χιλής, πρέπει να προβλεφθεί ότι οι οίνοι που κατάγονται από τη χώρα αυτή και προέρχονται αποκλειστικά από δύο ποικιλίες μπορούν να φέρουν το όνομα των ποικιλιών αυτών όταν διατίθενται στο εμπόριο στην Κοινότητα-
ότι η φιάλη του τύπου Clavelin επιφυλάχθηκε παραδοσιακά στη Γαλλία σε ορισμένους v.q.p.r.d.- ότι αυτός ο τύπος φιάλης μπορεί να θυμίζει ορισμένα χαρακτηριστικά ή μια ορισμένη καταγωγή οίνου και συνεπώς πρέπει να διατηρηθεί αυτή η επιφύλαξη-
ότι στην Πορτογαλία, παραδοσιακά, είχε γενικευθεί η χρησιμοποίηση της φιάλης του τύπου Cantil για τους ερυθρωπούς οίνους- ότι η φιάλη αυτή μπορεί επίσης να θεωρηθεί ως παραδοσιακή για άλλους οίνους- ότι εντούτοις, λαμβανομένης υπόψη της αναδιαρθρώσεως των ονομασιών στην Πορτογαλία, μετά από την προσχώρησή της στην Κοινότητα, δεν είναι δυνατόν επί του παρόντος να καθορισθεί με ακρίβεια ο κατάλογος των ονομασιών αυτών- ότι εν τούτοις δεν θα εδικαιολογείτο, οίνοι που παραδοσιακά παρουσιάζονται σε φιάλες του τύπου Cantil να στερηθούν της διατηρήσεως αυτής της δυνατότητας ιδίως όταν πρόκειται για v.q.p.r.d. και vinho regional- ότι για το λόγο αυτό πρέπει να προβλεφθεί ότι αυτός ο τύπος φιάλης θα χρησιμοποιηθεί για τους ερυθρωπούς οίνους και μόνο για τους v.q.p.r.d. και vinho regional που παραδοσιακά παρουσιάζονταν με τον τρόπο αυτό πριν από την ταξινόμησή τους-
ότι η Νότιος Αφρική, η Αργεντινή, η Ουγγαρία και η Τσεχοσλοβακία ζήτησαν προσαρμογή των παραρτημάτων Ι, ΙΙ και IV του κανονισμού (ΕΟΚ) αριθ. 3201/90- ότι δικαιολογείται να δοθεί ευνοϊκή συνέχεια στις αιτήσεις αυτές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3201/90 τροποποιείται ως εξής:
1. Στο άρθρο 13 παράγραφος 2 στοιχείο α) μετά το όνομα Αυστραλία προστίθεται το όνομα Χιλή.
2. Το άρθρο 20 τροποποιείται ως εξής:
- στην παράγραφο 1 προστίθεται το ακόλουθο στοιχείο γ):
"γ) "Clavelin", υάλινη φιάλη με κοντό λαιμό, περιεκτικότητας 0,62 l, που αποτελείται από κυλινδρικό σώμα με ανυψωμένες πλευρές που δίνει στη φιάλη μια κοντόχοντρη όψη και της οποίας οι σχέσεις είναι περίπου:
συνολικό ύψος
διάμετρος βάσης = 2,75 ύψος του κυλινδρικού μέρους = συνολικό ύψος
2 ",
- στην παράγραφο 2 στοιχείο β), το κείμενο του σημείου i) αντικαθίσταται από το ακόλουθο κείμενο:
"i) όσον αφορά τους οίνους που κατάγονται από την Κοινότητα:
- στη Γερμανία, στην Ιταλία και στην Ελλάδα μόνον οίνοι που εμφαίνονται στο παράρτημα V,
- στην Πορτογαλία στους ερυθρωπούς οίνους και μόνο στους άλλους οίνους v.q.p.r.d. και "vinho regional" για τους οποίους αποδεικνύεται ότι πριν από την ταξινόμησή τους ως v.q.p.r.d. και "vinho regional" είχαν ήδη παρουσιαστεί κατά νόμιμο και παραδοσιακό τρόπο στον τύπο της φιάλης "cantil"."
- στην παράγραφο 2, προστίθεται το ακόλουθο στοιχείο γ):
"γ) η χρησιμοποίηση της φιάλης του τύπου "Clavelin" επιφυλάσσεται στους v.q.p.r.d. που εμφαίνονται στο παράρτημα V."
3. Τα παραρτήματα Ι, ΙΙ, IV και V τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιανουαρίου 1992.

Labels: 3
17